**Pamokos planas**

**Klasė/grupė:** I g

**Pamokos tema:** Pramonės perversmas XVIII a. pab. – XIX a. pr.

**Pamokos uždavinys**: Dirbdami individualiai ir grupėse pamokos pabaigoje gebėsite:

1. Remdamiesi šaltiniu ir vadovėlio tekstu nurodyti bent dvi pramonės perversmo priežastis;
2. Grupėse vaikščiodami po mokyklą rasti ir nufotografuoti mažiausiai tris pramonės perversmo reliktus, kurie šiandien yra tarp mūsų;
3. Pristatyti pramonės perversmo reikšmę istorinais ir mūsų laikais;

Susitikimas su klase: Pamokos pradžioje su mokiniais pakalbame apie jiems rūpimus dalykus: emocijas, savaitgalio darbus ir veikla, keliones. Sukūrę emocinę aplinką, prisimename ką veikėme praeitą pamoką.

**Pamokos pradžia.**

1. Ekrane parodoma pamokos tema: *Pramonės perversmas XVIII a. pab. – XIX a. pr.*

2. Ekrane parodomas pamokos uždavinys. Pamokos uždavinį mokytojas pakomentuoja, nurodoma kiek laiko skirti veikloms, kad dirbsime grupėmis, kodėl naudinga dirbti grupėse. Akcentuojama, kad pasiskirsčius darbus galima nuveikti daugiau. Akcentuojama komandinio darbo privalumai ateityje. Taigi, socialinė kompetencija yra nenurodyta ekrane, bet yra papasakota žodžiu.

**0 užduotis.** Ekrane parodoma skaidrė: ką žinote apie pramonės perversmą? Naudojamas minčių lietaus metodas – mokiniai sako ką jie žino, ekrane įrašomi mokinių pastebėjimai. (2 MIN)

**I Užduotis.** Mokiniams nurodomas vadovėlio puslapis, kuriame yra šaltinis su pramonės perversmo priežastimis. Mokiniai turi 5 min. laiko rasti 4 pramonės pervermo priežastis. Darbas vyskta individualiai. Atsitiktinės apklausos metodu vaikai yra klausinėjami, kaip jiems pavyko atlikti užduotį. Už teisingą atsakymą yra skiriamas kaupiamasis balas. Vėliau ekrane parodomos pramonės perversmo priežastys.

Toliau seka mokytojo pasakojimas apie darbo pasidalinimą, fabrikus, masinę gamybą, transportą, urbanizaciją. Padedamas teorinis pagrindas. Pasakojimo metu rodomi su pramonės perversmu susiję paveikslėliai, nuotraukos. (5 min.)

**II užduotis.** Mokiniai pagal iš anksto mokytojo sudarytas grupes susėda į jas. Paskelbiama užduoti. Mokiniai turi vaikščiodami po mokyklą rasti pramonės perversmo metu atsiradusius daiktus, juos nufotografuoti telefonu arba užrašyti į sąsiuvinį. Aiškiai paskelbiama, kad mokiniai turi 13 minučių vaikščioti po mokyklą, aiškiai sutariama kad grįš į klasę.

**III užduotis**. Mokiniams grįžūs į klasę, jie ruošia trumpą pristatymą. Rastus objektus pažymi ant lipnių lapelių, pristatydami klasei, lipnius lapelius priklijuoja prie lentos, vienodus objektus mokiniai deda prie vienodų, o skirtingus deda nuošaliau. Užduotį apibendrinti padeda mokytojas, komentuojama ką mokiniai rado vienodai, kodėl galėjo rasti skirtingų dalykų, atmetama kas vis dėl to netinka pramonės perversmui. (15 min.)

Pamokos apibendrinimas: Dar sykį parodomas pamokos uždavinys. Mokiniai atsitiktinės apklausos metodu, turi įvardinti uždavinyje įvardintų sąlygų apibendrinimą. Nurodomos priežastys ir pramonės perversmo reikšmė mūsų dienoms, remiantis mokykloje rastais daiktais. (3 min.)

**Reflesija:** Mokiniams išdalinami tušti, maži lapeliai. Ekrane parodomi klausimai, į kuriuos mokiniai turi atsakykti. (2 min.)

1. Pamokoje išmokau....
2. Pamokoje buvo neaišku ...
3. Grupėje jaučiausi ...

**Įsivertinimas. (5 min.)**

Naudojantis Quezizz programėle mokiniams užduodami klausimai susiję su pramonės perversmu. Mokiniai žymi atsakymus, mokytojas mato atsakymus ir jei lieka laiko spėja juos aptarti, jei ne įsivertinimo aptarimas nukeliamas į kitos pamokos pradžią.

Palinkime vieni kitiems gražios dienos.

Pamokos pabaiga.

\*Integracinės galimybės:

Su lietuvių kalbos pamoka, galima rasti kūrinių, kurie aprašo luditų judėjimą. Pramonės perversmo ir visuomenės pokyčius, realizmo kaip literatūros stiliaus atsiradimas.

Su matematikos ir gamtos mokslų pamokomis – galima nurodyti mokslo ir technikos vaidmenį keičiant visuomenę, čia galima leisti vaikams aplankyti fizikos, chemijos kabinetus.

 Su dailės pamokomis – pamokos metu galima rodyti paveikslus „Šauksmas“ ir kiti kūriniai, kurie atspindi mene įsispaudūsį pramonės perversmo laikotarpį.